Amek nwala ungal-agi Tezgertirga seld tasleḍt , d amennuɣ, amennuɣ-a mgal : lbaṭel, ddel, asemgired deg tuzzuft, yir tamuɣli ɣer teqcict yeɣran.... , d amennuɣ ɣef yizerfan i ikecmen deg tsuntit, akken tameṭṭut taqbaylit n wass-a ad teṭṭef yal taɣult deg tudert, akken daɣen ad kksen ttexmam i izelgen timetti seg tikli ɣer sdat, akken ad kksen tikti n usemgired gar uqcic d teqcict, deg wayen i yerzan annect-a twwi-d taggara n uwadem Tezgertirga d amedya, imi lxir yezmer ad yuɣal seg teqcict, rbeḥ daɣen yettas-d seg teqcict...